หุ้นไทยยังแรงต่อเนื่องปิดเช้า 779.79 จุด
หุ้นไทยปิดเช้าที่&nbsp;779.79 จุด เพิ่มขึ้น 7.54 จุดมูลค่าการซื้อขายหนาแน่น 17,216.82 ล้านบาท
23 มี.ค. 2553

หุ้นไทยปิดเช้าที่ 779.79 จุด เพิ่มขึ้น 7.54 จุดมูลค่าการซื้อขายหนาแน่น 17,216.82 ล้านบาท
ดัชนีตลาดหลักทรัพย์แห่งประเทศไทยปิดตลาดในภาคเช้า 779.79 จุด เพิ่มขึ้น 7.54 จุด หรือ 0.98% โดยขึ้นไปแตะระดับสูงสุดที่ 781.64 จุด มูลค่าการซื้อขายหนาแน่น 17,216.82 ล้านบาท
นายถนอมศักดิ์ สหรัตนชัย ผู้บังคับบัญชาสายงานวิเคราะห์หลักทรัพย์ บริษัทหลักทรัพย์ (บล.) พัฒนสิน กล่าวว่า แนวโน้มตลาดหุ้นไทยยังคงเดินหน้าเข้าหาดัชนีเป้าหมายที่ 809 จุด โดยมีแรงหนุนจากเงินลงทุนของนักลงทุนต่างประเทศ ที่เน้นลงทุนในหุ้นขนาดใหญ่และได้ผลดีจากเศรษฐกิจในประเทศ
นอกจากนี้ การลงทุนที่เน้นการทำกำไรระยะสั้นจากหุ้นเก็งกำไรขนาดเล็กและขนาดกลาง มากกว่าที่จะพิจารณาปัจจัยพื้นฐานของหุ้นที่ซื้อ และไม่สนใจต่อปัจจัยแวดล้อมที่เปลี่ยนแปลงไป จะเป็นปัจจัยสนับสนุนการปรับเพิ่มขึ้นของตลาดหุ้นไทย เห็นได้จากจำนวนห้นที่มีราคาเพิ่มขึ้นมีมากถึง 213 ตัว
"เพราะฉะนั้นหากราคาหุ้นปรับเพิ่มขึ้นมากแล้ว หรือ ดัชนีเริ่มเข้าใกล้เป้าหมายจะเป็นไปได้ที่ราคาจะปรับขึ้นได้ช้าลง และพร้อมจะปรับลดลงได้อย่างรวดเร็วหากมีแรงขายทำกำไรออกมา เพราะฉะนั้นนักลงทุนควรจะระมัดระวังมากขึ้น" นายถนอมศักดิ์ กล่าว